ปารีส อีเทอร์นาล

ปารีส อีเทอร์นาล () เป็นทีมกีฬาอีสปอร์ตโอเวอร์วอตช์สัญชาติฝรั่งเศส มีฐานอยู่ที่กรุงปารีส ประเทศฝรั่งเศส ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแอตแลนติก ดำเนินกิจการโดย DM Esports ซึ่งทีมอีเทอร์นาลจะเข้าร่วมการแข่งขันในลีกฤดูกาล 2019 เป็นฤดูกาลแรก

ประวัติทีม
วันที่ 7 กันยายน 2561 แอคติเวชันบลิซซาร์ดประกาศว่า DM Esports ได้เข้าซื้อแฟรนไชน์สำหรับทีมในกรุงปารีส เพื่อเข้าแข่งขันในโอเวอร์วอตช์ลีกฤดูกาลที่สอง ต่อมาในวันที่ 8 พฤศจิกายน 2561 ทางทีมได้จัดงานเปิดตัว และเปิดเผยชื่อทีมของตนในนาม ปารีส อีเทอร์นาล

อัตลักษณ์ทีม
วันที่ 8 พฤศจิกายน ทีมอีเทอร์นาลถูกเปิดตัวอย่างเป็นทางการ โดยชื่อของทีมหมายถึง เปลวไฟนิรันดร์ ที่ลุกโชนอยู่ด้านล่างของอาร์กเดอทรียงฟ์เดอเลตวล ในกรุงปารีสตั้งแต่ปี 2464 เป็นต้นมา และสัญลักษณ์ถูกวาดเป็นภาพของสัญลักษณ์อนันต์ เป็นส่วนหนึ่งของไก่ฝรั่งเศส (Gallic rooster) ซึ่งเป็นสัญลักษณ์ประจำชาติของประเทศฝรั่งเศส ส่วนสีของทีมอันได้แก่ สีน้ำเงิน สีแดง และสีขาว เป็นสีที่อยู่ในสีธงชาติของประเทศฝรั่งเศส

ทะเบียนรายชื่อ

บัญชีผู้เล่นปัจจุบัน

ทำเนียบหัวหน้าผู้ฝึกสอน

อ้างอิง

ทีมอีสปอร์ตที่ตั้งอยู่ในประเทศฝรั่งเศส
ทีมโอเวอร์วอตช์ลีก